ઉત્તર પ્રદેશ ચૂંટણી પ્રચાર માટે આજે વડાપ્રધાન નરેન્દ્ર મોદી અલીગઢ પહોંચ્યા હતા, જ્યાં તેમણે જનસભા સંબાધિત કરી હતી. સંબોધનની શરૂઆતમાં જ નરેન્દ્ર મોદીએ કહ્યું કે, હું તમારી સામે ફરિયાદ કરું તો ખોટું તો નહીં લગાડો ને? જો તમે રિસાઇ જશો તો શું થશે, છેલ્લે હું જ્યારે વર્ષ 2014માં ચૂંટણી પ્રચાર કરવા આવ્યો હતો ત્યારે આટલા બધા લોકો નહોતા, આજે જ્યાં પણ જોઉં ત્યાં જનમેદની ઉભરાયેલી દેખાય છે. તેમણે આગળ કહ્યું કે, આ તમને ન્યાય અપાવવા માટેની લડાઇ છે, ઉત્તર પ્રદેશના લોકોને ન્યાય જોઇએ છે અને લોકોને ન્યાય અપાવવાની લડાઇ છે.